Държавен вестник, бр. 98, 2019 г., стр. 63

БРОЙ  98	
Д Ъ Р Ж А В Е Н  В Е С Т Н И К 	
СТР.  63  
6. контрол от ЛЗС на цялостната дейност по 
подготовката и провеждането на въздушното 
пръскане, в т.ч. калибриране на системите за 
разпръскване, дозата на ПРЗ и метеорологич-
ните условия при провеждане на борбата, за 
което се изготвя протокол по образец съгласно 
приложение № 17.
Чл. 60. В случаите, когато нападението от 
вредители в горски територии обхваща имоти 
на различни собственици и застрашава ста-
билността на горските екосистеми и техноло-
гията на пръскане изисква тяхното цялостно 
третиране, се допуска един от собствениците 
или управляващият територията да извърши 
въздушно пръскане на цялата засегната площ 
след уведомяване на другите собственици по 
реда на ЗЗР. 
Раздел II
Отчитане на ефекта от проведената борба
Чл. 61. (1) Отчитането на ефекта от при-
лагането на ПРЗ чрез въздушно пръскане се 
извършва от ЛЗС с участието на собственика 
или управляващия горската територия.
(2) Отчитането на ефекта от наземна 
химична, механична, биологична и интегри-
рана борба се извършва от собственика или 
управляващия горската територия. 
(3) Ефектът от борбата се отчита: 
1. за химични продукти за растителна за-
щита – 2 – 10 дни след третирането;
2. за химични продукти за растителна 
защита с хормонално действие – 15 – 30 дни 
след третирането;
3. за биологични продукти за растителна 
защита – 7 – 15 дни след третирането;
4. за дивечови повреди – края на зимата.
Чл. 62. (1) Ефектът от проведената борба 
срещу листогризещи насекомни вредители по 
обекти се определя по формулата: 
където:
Е е смъртност (ефект), в %;
N – брой екземпляри на вредителя;
n – брой на живите екземпляри на вреди-
теля след третирането.
(2) Ефектът от прилагането на ПРЗ чрез 
въздушно пръскане срещу листогризещите 
вредители се отчита чрез моделни дървета и 
пробни клони, като:
1. моделните дървета се определят преди 
третирането и се маркират – за обекти до 
300 дка минимум до 3 броя и допълнително 
за всеки 200 дка по едно моделно дърво, 
като се спазват изискванията за равномерно 
разположение върху площта;
2. върху пробните клони по моделните 
дървета след третирането се поставят изо-
лационни ръкави с дължина 1 м и диаметър 
40 – 60 см, като във всеки ръкав се поставят 
50 – 100 броя гъсеници.
Чл. 63. (1) При заболяванията ефектът от 
проведената борба се отчита чрез пробни 
площи, заложени преди провеждането на бор-
бата, обхващащи не по-малко от 100 дървета 
или фиданки.
(2) Степента на увреждане се определя 
по бална скала за всяко дърво или фиданка 
съгласно приложение № 4.
Чл. 64. В 30-дневен срок след провеждане 
на борбата за всеки обект, с изключение на 
борбата по чл. 61, ал. 3, т. 4, лицата по чл. 61, 
ал. 1 и 2:
1. съставят протокол по образец (прило-
жение № 18); 
2. отразяват резултатите от проведеното 
мероприятие в сведение по образец, утвърден 
със заповед на изпълнителния директор на 
ИАГ, в информационната система на ИАГ.
Раздел III
Отчитане на проведените лесозащитни ме-
роприятия
Чл. 65. (1) Проведените лесозащитни ме-
роприятия се отчитат ежегодно:
1. в срок до 5 февруари ДГС и ДЛС, УОГС, 
общините и сдруженията по чл. 183 от ЗГ и 
други собственици въвеждат и обобщават све-
денията по чл. 64, т. 2, изготвят обяснителна 
записка и я представят в съответната РДГ;
2. в срок до 10 февруари РДГ въз основа 
на обобщен отчет по видове собственост из-
готвят обяснителна записка и я изпращат в 
съответната ЛЗС;
3. в срок до 20 февруари ЛЗС обработва 
отчетите на РДГ и изготвя обяснителна записка 
и обобщен отчет по видове собственост и по 
РДГ, които се представят в ИАГ; обобщеният 
отчет се публикува на интернет страницата 
на съответната ЛЗС.
(2) Резултатите от проведените мероприятия 
по чл. 64, т. 2 се обобщават в приложения 
№ 19 и 20 в информационната система на ИАГ.
Чл. 66. Обяснителната записка съдържа:
1. информация за получените сигнални 
листове за проведени наблюдения;
2. данни за проведените лесопатологични 
обследвания (площи, стационарни обекти, 
лепливи пояси и ловни дървета, феромонови 
уловки, фотоеклектори и анализи на пробни 
материали);
3. информация за появата на естествени 
епизоотии по степен и площ;
4. обща оценка на здравословното състоя-
ние на горите (% на засегнатите иглолистни 
и широколистни гори по видове вредители, 
заболявания и други причинители на повреди);
5. данни за налични неизразходвани годни 
за употреба ПРЗ;
6. изразходвани средства;
7. заключение за проведените лесозащитни 
мероприятия.